CELEX: 32014D0356
Language: da
Date: 2014-06-12 00:00:00
Title: 2014/356/EU: Kommissionens gennemførelsesafgørelse af 12. juni 2014 om ændring af gennemførelsesafgørelse 2012/138/EU for så vidt angår betingelserne for indførsel til og flytning inden for Unionen af visse planter for at forebygge indslæbning og spredning af Anoplophora chinensis (Forster) (meddelt under nummer C(2014) 3798)

14.6.2014   
            
            
               DA
            
            
               Den Europæiske Unions Tidende
            
            
               L 175/38
            
         KOMMISSIONENS GENNEMFØRELSESAFGØRELSE
   af 12. juni 2014
   om ændring af gennemførelsesafgørelse 2012/138/EU for så vidt angår betingelserne for indførsel til og flytning inden for Unionen af visse planter for at forebygge indslæbning og spredning af Anoplophora chinensis (Forster)
   
      
         (meddelt under nummer C(2014) 3798)
      
   
   
      (2014/356/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
   ud fra følgende betragtninger:
   
               (1)
            
            
               I henhold til Kommissionens gennemførelsesafgørelse 2012/138/EU (2) kan planter, der i mindst to år forud for eksporten er blevet dyrket på et produktionssted, der er konstateret frit for Anoplophora chinensis (Forster) (i det følgende benævnt »skadegøreren«), indføres til Unionen.
            
         
               (2)
            
            
               Det fremgår af oplysninger indsendt af Kina, at planter på under to år, som i hele deres levetid er blevet dyrket på et produktionssted, der er konstateret frit for skadegøreren, men som ikke ligger i et skadegørerfrit område, ikke udgør en yderligere risiko for indslæbning af den pågældende skadegører. Derfor bør importen af disse planter også tillades.
            
         
               (3)
            
            
               Indførsel af sådanne planter fra andre tredjelande og flytning heraf inden for Unionen bør ligeledes tillades.
            
         
               (4)
            
            
               Bilag I til gennemførelsesafgørelse 2012/138/EU bør derfor ændres.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed —
            
         VEDTAGET DENNE AFGØRELSE:
   Artikel 1
   Bilag I til gennemførelsesafgørelse 2012/138/EU ændres som angivet i bilaget til nærværende afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 12. juni 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens gennemførelsesafgørelse 2012/138/EU af 1. marts 2012 om hasteforanstaltninger mod indslæbning og spredning i Unionen af Anoplophora chinensis (Forster) (EUT L 64 af 3.3.2012, s. 38).
   
      BILAG
      I bilag I til gennemførelsesafgørelse 2012/138/EU foretages følgende ændringer:
      
                  1)
               
               
                  Afsnit 1 ændres således:
                  
                              a)
                           
                           
                              I del A, punkt 1, litra b), affattes indledningen således:
                              
                                          »b)
                                       
                                       
                                          planterne i mindst to år forud for eksporten eller — for planter på under to år — i hele deres levetid er blevet dyrket på et produktionssted, der er konstateret frit for Anoplophora chinensis (Forster) i overensstemmelse med internationale standarder for plantesundhedsforanstaltninger, og:«.
                                       
                                    
                        
                              b)
                           
                           
                              I del B, punkt 1, litra b), affattes indledningen således:
                              
                                          »b)
                                       
                                       
                                          planterne i mindst to år forud for eksporten eller — for planter på under to år — i hele deres levetid er blevet dyrket på et produktionssted, der er konstateret frit for Anoplophora chinensis (Forster) i overensstemmelse med internationale standarder for plantesundhedsforanstaltninger, og:«.
                                       
                                    
                        
            
                  2)
               
               
                  I afsnit 2, punkt 1, affattes indledningen således:
                  
                              »1.
                           
                           
                              Planter med oprindelse (1) i afgrænsede områder i Unionen må kun flyttes inden for Unionen, hvis de ledsages af et plantepas, der er udfærdiget og udstedt i overensstemmelse med Kommissionens direktiv 92/105/EØF (2), og i mindst to år forud for flytningen eller — for planter på under to år — i hele deres levetid er blevet dyrket på et produktionssted:«.